TUI

La akcia kompanio TUI AG (antaŭe , intertempe nur uzatas la mallongigo TUI) estas supernacia turisma entrepreno kun sidejo en la urbo Hanovro de Germanio.

Origine la konzerno estis industria kompanio, kiu havis la nomon Preussag kaj ĉefe produktis ŝtalon kaj maŝinojn. Dum la 80-aj jaroj de la 20-a jarcento al la konzerno aldoniĝis pli kaj pli da turismaj entreprenoj, kaj dum la 90-aj jaroj, kiam la industrio pri ŝtalo troviĝis en ekonomia krizo, la konzerno iĝis pure turisma.

La subgrupo RIU posedas multajn hotelojn, krome la konzerno havas multegajn vojaĝagentejojn, krozoŝipojn, plurajn aviadajn kompaniojn kaj al feriantoj ofertas kompletajn vojaĝojn. Entute temas pri 387 subkonzernoj, inter ili 37 en Germanio.

Fine de junio 2007 61.452 homoj laboris en la konzerno, kaj dum la jaro 2006 la konzerno movis 20,916 miliardojn da eŭroj. La TUI mumente estas la plej granda turisma entrepreno de Eŭropo.

 Nombroj 
La konzerno en nombroj laŭ la stato fine de la jaro 2006:
 pli-malpli 3.200 propraj vojaĝagentejoj
 70 entreprenoj de turismaj vojaĝoj
 120 aviadiloj
 35 naciaj turismaj agentejoj
 279 propraj hoteloj kun pli-malpli 165.000 litoj (inter alie la markoj Atlantica Hotels, Dorfhotel, Gran Resort Hotels, Grecotel, Grupotel, Iberotel, Magic Life, RIU Hotels, Robinson Club kaj Sol y Mar)
 138 kargoŝipoj kaj 4 krozoŝipoj

 Eksteraj ligiloj 

 paĝoj de la entreprena grupo TUI
 paĝoj de la germania branĉo TUI Deutschland
 paĝoj "World of TUI"
 porklientaj paĝoj "TUI.com" 

Kategorio:Germanaj firmaoj
Kategorio:Malsupra Saksio
Kategorio:Turismo